Aalborg Stiftstidende, 1842-10-24
Fædrelandet. Kjøbenhavn, den 22de October. Landsoverretsprocurator Balth. Christensen, der, som bekjendt, er en af Lollands Stænderdeputerede for de mindre Landeendomsbesiddere, har i disse Dage modtaget en Adresse fra 46 Sogneforstandere, repræsenterende 19 Sogne i det 16de Landvalgdistrict. Han takkes heri for hans Bestræbelser i Stænderne for Selveiendoms Udbredelse og Jndførelsen af almindelig Værnepligt, samt for hans Bekjæmpelse af de stænderske Committeer. Paa denne Adresse har Proc. Christensen under Gaars Dato afgivet et Svar, hvilket tilligemed førstnævnte Actstykke er aftrykt i Fædrelandet. Ligesom ovenstaaende Adresse i længere Tid havde været bebudet, saaledes havde nogle Provindsaviser ymtet om, at der ogsaa skulde forestaae den anden lollandske Deputerede for de mindre Landeiendomsbesiddere, Etatsraad Bang, og den ene fyenske Kjøbstaddeputerede, Cand. Lehmann, Adresser fra deres resp. Valgdistricter, men at disse Adresser ikke skulde blive Tak Adresser. Hvis i Virkeligheden de omtalte tvende Valgdistricters Beboere formeente at have gyldig Grund til Misfornøielse med deres Deputerede, og altsaa havde fortrudt deres Valg, da vilde vistnok en slig Adresse være til skrækkelig til at hine ærekjære Mænd abdicerede, men vi have Anledning til at antage den hele Beretning for en (Dagen.) Fabel. - Det har oftere været omtalt, at flere af Medlemmerne af den sidste Roeskildske Stænderforsamling jævnligen krydrede deres Foredrag saavel med bonmots som med Stikpiller til deres Modstandere – Taleformer, som neppe have hjemme i en saa alvorlig Forsamling, eller have kunne opvække nogen synderlig Munterhed sammesteds. Det lader til, at denne Smitte ogsaa vil gribe om sig i den jydske Forsamling, hvor strax paa den første Dag et af Medlemmerne begynder at lade sin Vittighed spille. Da nemlig Legationssecretair Hvass er bleven valgt til den ene af Forsamlingens Secretairer, holder han følgende Tale: "Dersom det havde været i de tidligere Forsamlinger, for den betydelige Hjælp, som nu er tilstaaet de af Forsamlingen valgte Secretairer, var foranstaltet, da vilde jeg have anseet min Udnævnelse hertil som et altfor stort Beviis paa Fleertallet af mine hædrede Collegers Anskuelse om mine Evner, eller ogsaa vilde Valget ikke være faldet paa mig, og nu, da denne Post er lettet saa betydeligt, vil jeg heller ingenlunde paa den anden Side betragte det som en blot Satire paa en gammel Legationssecretair, men jeg vil modtage Posten, som en Erklæring af Forsamlingen om dens Tillid til, at jeg med redelig Villie, samvittighedsfuld Opmærksomhed og sand Jnteresse vil følge dens Forhandlinger, og med stadig Flid varetage denne Post, til hvilken Forsamlingen har kaldet mig, og som jeg maaskee tillige tør ansee som en noget hædrende Post." Dette Ordspil paa at en Secretair i Forsamlingen tillige i Virkelighed var en gammel Legationssecretair, kunde maaskee senere paa Dagen have kunnet tage sig ganske godt ud ved et andet Bord, men slige Vittighedsovelser synes ligesaalidet at høre hjemme i Stænderforsamlingerne, som samme Talers Tvivl om, at denne Post, hvortil Forsamlingen havde kaldt ham, "maaskee kunde ansees som en noget hædrende Post."(Dagen.) Jmorges Kl. 2 udbrød en heftig Jld i den Beenmøller Rau tilhørende Beenmølle paa Jagtveien. Møllen afbrændte tilligemed det tilliggende Vaaningshuus foruden en betydelig Beholdning af Brænde, Kul og Been, samt alt Ind- og Udbo, af hvilket sidste Jntet var assureret. Berl. T.)